|  |  |
| --- | --- |
| *15.08.2018.* |  |

**Informatīvs seminārs Alsungā par dabas skaitīšanu**

**Dabas aizsardzības pārvalde sadarbībā ar Alsungas novada domē 19.septembrī plkst. 11:00 Ziedulejas ielā 1, Alsungā (Alsungas kultūras namā) aicina uz bezmaksas informatīvo semināru par biotopu inventarizāciju, kas tiek veikta projekta “Dabas skaitīšana” ietvaros. Paredzamais semināra ilgums – līdz pusotrai stundai. Iepriekšēja pieteikšanās nav nepieciešama.**

Daļa īpašnieku jau ir saņēmuši informatīvas vēstules par savu īpašumu apsekošanu, daļa tās saņems arī 2019.gadā.  Semināra laikā Dabas aizsardzības pārvaldes pārstāvji skaidros dabas skaitīšanas mērķi, ieguvumus un sniegs atbildes uz tādiem jautājumiem kā, piemēram,

* **Kāpēc tiek veikta dabas skaitīšana?**
* **Kādas dabas vērtības tiek skaitītas?**
* **Ko tas nozīmē zemes īpašniekam, ja viņa īpašumā tiek konstatēts ES nozīmes aizsargājams biotops?**
* **Kāds ieguvums zemes īpašniekam no dabas skaitīšanas?**

Programma:

informācija par projektu “Dabas skaitīšanu”

atbildes uz jautājumiem

Jau iepriekš informēts, ka 2017.gada jūnija sākumā visā Latvijā sācies ES Kohēzijas fonda projekts “Priekšnosacījumu izveide labākai bioloģiskās daudzveidības saglabāšanai un ekosistēmu aizsardzībai Latvijā” jeb “Dabas skaitīšana”, kura ietvaros tiek veikta Eiropas Savienības nozīmes aizsargājamo biotopu jeb dzīvotņu izplatības un kvalitātes apzināšana, kas ilgs līdz 2019.gada nogalei. Šajā laikā Dabas aizsardzības pārvaldes uzdevumā eksperti veiks biotopu apsekošanu gan valsts, gan privātajās zemēs. Vairāk informācijas: [www.skaitamdabu.gov.lv](http://www.skaitamdabu.gov.lv)

|  |  |  |
| --- | --- | --- |
| *Informāciju sagatavoja:*  Santa Kirsanova  Sabiedrisko attiecību un vides izglītības nodaļas  Klientu apkalpošanas speciāliste  Tālr.:26458982  santa.kirsanova@daba.gov.lv |  |  |